<html lang="en-US">

<head>
    
<title>弟子规 - 花落雨忧</title>

<meta property="og:title" content="弟子规 - 花落雨忧">



    



    
    <meta property="description" content="​	弟子规，圣人训。
首孝悌，次谨信。
泛爱众，而亲仁。
有余力，则学文。
父母呼，应勿缓。
父母命，行勿懒。
父母教，须敬听。
父母责，须顺承。
冬则温，夏则凊。
晨则省，昏则定。
出必告，反必面。
居有常，业无变。
事虽小，勿擅为。
苟擅为，子道亏。
物虽小，勿私藏。
苟私藏，亲心伤。
亲所好，力为具。
亲所恶，谨为去。
身有伤，贻亲忧。
德有伤，贻亲羞。
亲爱我，孝何难。
亲憎我，孝方贤。
 &amp;hellip;">
    <meta property="og:description" content="​	弟子规，圣人训。
首孝悌，次谨信。
泛爱众，而亲仁。
有余力，则学文。
父母呼，应勿缓。
父母命，行勿懒。
父母教，须敬听。
父母责，须顺承。
冬则温，夏则凊。
晨则省，昏则定。
出必告，反必面。
居有常，业无变。
事虽小，勿擅为。
苟擅为，子道亏。
物虽小，勿私藏。
苟私藏，亲心伤。
亲所好，力为具。
亲所恶，谨为去。
身有伤，贻亲忧。
德有伤，贻亲羞。
亲爱我，孝何难。
亲憎我，孝方贤。
 &amp;hellip;">
    






<meta http-equiv="Content-Type" content="text/html; charset=utf-8" />
<meta name="viewport" content="width=device-width,initial-scale=1">

<link rel="shortcut icon" href="https://www.lican.asia/logo/logo.png" type="image/x-icon" />



<link rel="stylesheet" href="/css/style.min.css" />

<link rel="stylesheet" href="/css/reset.min.css" />




<script src="https://www.lican.asia/js/highlight.min.js"></script>

<script>
hljs.configure({ ignoreUnescapedHTML: true })
hljs.highlightAll();
</script>


<script src="https://www.lican.asia/js/jquery.min.js"></script>




<link href="https://www.lican.asia/css/hugo-code.min.css" rel="stylesheet" />



    <style>
        .post-content img {
            max-width: 400px;
        }
    </style>
</head>

<body id="period" class="home blog">
    <a class="skip-content" href="#main">Press "Enter" to skip to content</a>
    <div id="overflow-container" class="overflow-container">
        <header class="site-header" id="site-header" role="banner">
    <div class="max-width">
        <div id="title-container" class="title-container">
            <div id="site-title" class="site-title"><a href="/">花落雨忧</a></div>
            <p class="tagline">思所及 力所行 方为真.</p>
        </div>
        
        <div id="menu-primary-container" class="menu-primary-container">
            <div class="icon-container">
            </div>
            <div id="menu-primary" class="menu-container menu-primary" role="navigation">
                <nav class="menu">
                    <ul id="menu-primary-items" class="menu-primary-items">
                        
                        
                        <li id="menu-item-0"
                            class="menu-item menu-item-type-custom menu-item-object-custom ">
                            <a href="/posts" aria-current="page" tabindex="0">首页</a></li>
                        
                        <li id="menu-item-1"
                            class="menu-item menu-item-type-custom menu-item-object-custom ">
                            <a href="/tech/" aria-current="page" tabindex="1">技术文档</a></li>
                        
                        <li id="menu-item-2"
                            class="menu-item menu-item-type-custom menu-item-object-custom ">
                            <a href="/article/" aria-current="page" tabindex="2">文章</a></li>
                        
                        <li id="menu-item-3"
                            class="menu-item menu-item-type-custom menu-item-object-custom ">
                            <a href="/project/" aria-current="page" tabindex="3">项目</a></li>
                        
                        <li id="menu-item-4"
                            class="menu-item menu-item-type-custom menu-item-object-custom ">
                            <a href="/about/" aria-current="page" tabindex="4">关于</a></li>
                        
                    </ul>
                </nav>
            </div>
        </div>
    </div>
</header>

        <div id="primary-container" class="primary-container">
            <div class="max-width">
                <section id="main" class="main" role="main">
                    <div id="loop-container" class="loop-container">
                        <div
                            class="post type-post status-publish format-standard hentry entry">
                            <article>
                                <div class="post-container">
                                    <div class="post-header">
                                        <h2 class="post-title">
                                            <a href="/article/%E5%BC%9F%E5%AD%90%E8%A7%84/">弟子规</a>
                                        </h2>
                                        
                                    </div>
                                    <div class="post-content">
                                        <p>​																						弟子规，圣人训。</p>
<p>首孝悌，次谨信。</p>
<p>泛爱众，而亲仁。</p>
<p>有余力，则学文。</p>
<p>父母呼，应勿缓。</p>
<p>父母命，行勿懒。</p>
<p>父母教，须敬听。</p>
<p>父母责，须顺承。</p>
<p>冬则温，夏则凊。</p>
<p>晨则省，昏则定。</p>
<p>出必告，反必面。</p>
<p>居有常，业无变。</p>
<p>事虽小，勿擅为。</p>
<p>苟擅为，子道亏。</p>
<p>物虽小，勿私藏。</p>
<p>苟私藏，亲心伤。</p>
<p>亲所好，力为具。</p>
<p>亲所恶，谨为去。</p>
<p>身有伤，贻亲忧。</p>
<p>德有伤，贻亲羞。</p>
<p>亲爱我，孝何难。</p>
<p>亲憎我，孝方贤。</p>
<p>亲有过，谏使更。</p>
<p>怡吾色，柔吾声。</p>
<p>谏不入，悦复谏。</p>
<p>号泣随，挞无怨。</p>
<p>亲有疾，药先尝。</p>
<p>昼夜侍，不离床。</p>
<p>丧三年，常悲咽。</p>
<p>居处变，酒肉绝。</p>
<p>丧尽礼，祭尽诚。</p>
<p>事死者，如事生。</p>
<p>兄道友，弟道恭。</p>
<p>兄弟睦，孝在中。</p>
<p>财物轻，怨何生。</p>
<p>言语忍，忿自泯。</p>
<p>或饮食，或坐走。</p>
<p>长者先，幼者后。</p>
<p>长呼人，即代叫。</p>
<p>人不在，己即到。</p>
<p>称尊长，勿呼名。</p>
<p>对尊长，勿见能。</p>
<p>路遇长，疾趋揖。</p>
<p>长无言，退恭立。</p>
<p>骑下马，乘下车。</p>
<p>过犹待，百步余。</p>
<p>长者立，幼勿坐。</p>
<p>长者坐，命乃坐。</p>
<p>尊长前，声要低。</p>
<p>低不闻，却非宜。</p>
<p>进必趋，退必迟。</p>
<p>问起对，视勿移。</p>
<p>事诸父，如事父。</p>
<p>事诸兄，如事兄。</p>
<p>朝起早，夜眠迟。</p>
<p>老易至，惜此时。</p>
<p>晨必盥，兼漱口。</p>
<p>便溺回，辄净手。</p>
<p>冠必正，纽必结。</p>
<p>袜与履，俱紧切。</p>
<p>置冠服，有定位。</p>
<p>勿乱顿，致污秽。</p>
<p>衣贵洁，不贵华。</p>
<p>上循分，下称家。</p>
<p>对饮食，勿拣择。</p>
<p>食适可，勿过则。</p>
<p>年方少，勿饮酒。</p>
<p>饮酒醉，最为丑。</p>
<p>步从容，立端正。</p>
<p>揖深圆，拜恭敬。</p>
<p>勿践阈，勿跛倚。</p>
<p>勿箕踞，勿摇髀。</p>
<p>缓揭帘，勿有声。</p>
<p>宽转弯，勿触棱。</p>
<p>执虚器，如执盈。</p>
<p>入虚室，如有人。</p>
<p>事勿忙，忙多错。</p>
<p>勿畏难，勿轻略。</p>
<p>斗闹场，绝勿近。</p>
<p>邪僻事，绝勿问。</p>
<p>将入门，问孰存。</p>
<p>将上堂，声必扬。</p>
<p>人问谁，对以名。</p>
<p>吾与我，不分明。</p>
<p>用人物，须明求。</p>
<p>倘不问，即为偷。</p>
<p>借人物，及时还。</p>
<p>后有急，借不难。</p>
<p>凡出言，信为先。</p>
<p>诈与妄，奚可焉。</p>
<p>话说多，不如少。</p>
<p>惟其是，勿佞巧。</p>
<p>奸巧语，秽污词。</p>
<p>市井气，切戒之。</p>
<p>见未真，勿轻言。</p>
<p>知未的，勿轻传。</p>
<p>事非宜，勿轻诺。</p>
<p>苟轻诺，进退错。</p>
<p>凡道字，重且舒。</p>
<p>勿急疾，勿模糊。</p>
<p>彼说长，此说短。</p>
<p>不关己，莫闲管。</p>
<p>见人善，即思齐。</p>
<p>纵去远，以渐跻。</p>
<p>见人恶，即内省。</p>
<p>有则改，无加警。</p>
<p>唯德学，唯才艺。</p>
<p>不如人，当自砺。</p>
<p>若衣服，若饮食。</p>
<p>不如人，勿生戚。</p>
<p>闻过怒，闻誉乐。</p>
<p>损友来，益友却。</p>
<p>闻誉恐，闻过欣。</p>
<p>直谅士，渐相亲。</p>
<p>无心非，名为错。</p>
<p>有心非，名为恶。</p>
<p>过能改，归于无。</p>
<p>倘掩饰，增一辜。</p>
<p>凡是人，皆须爱。</p>
<p>天同覆，地同载。</p>
<p>行高者，名自高。</p>
<p>人所重，非貌高。</p>
<p>才大者，望自大。</p>
<p>人所服，非言大。</p>
<p>己有能，勿自私。</p>
<p>人所能，勿轻訾。</p>
<p>勿谄富，勿骄贫。</p>
<p>勿厌故，勿喜新。</p>
<p>人不闲，勿事搅。</p>
<p>人不安，勿话扰。</p>
<p>人有短，切莫揭。</p>
<p>人有私，切莫说。</p>
<p>道人善，即是善。</p>
<p>人知之，愈思勉。</p>
<p>扬人恶，即是恶。</p>
<p>疾之甚，祸且作。</p>
<p>善相劝，德皆建。</p>
<p>过不规，道两亏。</p>
<p>凡取与，贵分晓。</p>
<p>与宜多，取宜少。</p>
<p>将加人，先问己。</p>
<p>己不欲，即速已。</p>
<p>恩欲报，怨欲忘。</p>
<p>报怨短，报恩长。</p>
<p>待婢仆，身贵端。</p>
<p>虽贵端，慈而宽。</p>
<p>势服人，心不然。</p>
<p>理服人，方无言。</p>
<p>同是人，类不齐。</p>
<p>流俗众，仁者希。</p>
<p>果仁者，人多畏。</p>
<p>言不讳，色不媚。</p>
<p>能亲仁，无限好。</p>
<p>德日进，过日少。</p>
<p>不亲仁，无限害。</p>
<p>小人进，百事坏。</p>
<p>不力行，但学文。</p>
<p>长浮华，成何人。</p>
<p>但力行，不学文。</p>
<p>任己见，昧理真。</p>
<p>读书法，有三到。</p>
<p>心眼口，信皆要。</p>
<p>方读此，勿慕彼。</p>
<p>此未终，彼勿起。</p>
<p>宽为限，紧用功。</p>
<p>工夫到，滞塞通。</p>
<p>心有疑，随札记。</p>
<p>就人问，求确义。</p>
<p>房室清，墙壁净。</p>
<p>几案洁，笔砚正。</p>
<p>墨磨偏，心不端。</p>
<p>字不敬，心先病。</p>
<p>列典籍，有定处。</p>
<p>读看毕，还原处。</p>
<p>虽有急，卷束齐。</p>
<p>有缺坏，就补之。</p>
<p>非圣书，屏勿视。</p>
<p>蔽聪明，坏心志。</p>
<p>勿自暴，勿自弃。</p>
<p>圣与贤，可驯致。</p>


                                        
                                    </div>

                                    

                                    

                                    
                                    
                                    

                                </div>
                            </article>
                        </div>
                    </div>
                </section>
                <aside class="sidebar sidebar-primary" id="sidebar-primary" role="complementary">
    <h1 class="screen-reader-text">Sidebar</h1>
    

    
    
    <section id="text-2" class="widget widget_text">
        <div class="textwidget">
            
            <div id="profile">
                <div id="profile_picture"><img src="https://www.lican.asia/logo/logo.png"></div>
                <div id="profile_intro">
                    <p><span class="name">Lican</span></p>
                    <p class="intro">全栈开发者，爱好造轮子。</p>
                </div>
            </div>
            
            <p>
                <script type="text/javascript">
                    (function ($) {
                        $(document).ready(function () {
                            var menuPrimaryContainer = $('#menu-primary-container');
                            var profile = $('#text-2');
                            $('#toggle-navigation').click(function () {
                                if (menuPrimaryContainer.hasClass('open')) {
                                    profile.removeClass('open');
                                } else {
                                    profile.addClass('open');
                                }
                            });
                        });
                    })(jQuery);
                </script>
            </p>
        </div>
    </section>
    
    
    
    
    
    <section id="text-5" class="widget widget_text">
        <h2 class="widget-title">开源项目</h2>
        <div class="textwidget">
            <div id="projects" style="line-height: 22px;">
                
                <a href="https://github.com/idoubi/gonews"
                    target="_blank">gonews</a>: &nbsp;Daily news for golang<br>
                
                <a href="https://github.com/idoubi/sql2struct"
                    target="_blank">sql2struct</a>: &nbsp;Generate go struct according to SQL<br>
                
                <a href="https://github.com/idoubi/goz"
                    target="_blank">goz</a>: &nbsp;Request library used in golang<br>
                
        </div>
    </section>
    
    

    
    
    
    
    <section id="qrcode" class="widget widget_media_image">
        <h2 class="widget-title">微信公众号</h2>
        <img width="258" height="258"
            src="https://www.lican.asia/wechat/lican.png"
            class="image wp-image-5514  attachment-full size-full" alt=""
            style="max-width: 100%; height: auto;"
            sizes="(max-width: 258px) 100vw, 258px">
    </section>
    
    

    
    
    

    
    
    

    
    
    
    
</aside>
            </div>
        </div>

        <footer id="site-footer" class="site-footer" role="contentinfo">
    <div class="max-width">
    </div>
    <div class="footer">
        <div id="footercontent">
            © lican.asia All rights reserved<br/>
            Built with Hugo Theme <a href="https://github.com/idoubi/hugo-theme-period" target="_blank">Period</a>
        </div>
    </div>
</footer>

<script>
    var _hmt = _hmt || [];
    (function() {
      var hm = document.createElement("script");
      hm.src = "https://hm.baidu.com/hm.js?e8351b6d4626d5881d439ea1f6184baa";
      var s = document.getElementsByTagName("script")[0]; 
      s.parentNode.insertBefore(hm, s);
    })();
</script>
    
    
    </div>
    
</body>

</html>